Pouk, četrtek, 2.4.2020

Današnji dan bomo začeli z likovnim poukom. Ker vam ne morem razdeliti risalnih listov in barvic, se bomo znašli drugače.

Vzemi zvezek za slovenščino, domače naloge in v njega po celi strani **nariši** prebrano **zgodbico- Bremenski godci**. Če ti je ena stran lista premalo, lahko narišeš na dve strani. Zgodbo najprej še enkrat preberi, potem pa to nariši. Riši s suhimi barvicami.

Nadaljeval boš s slovenščino.

Odpri DZ za slovenščino na strani 38.

Preberi si najprej navodilo 3. naloge. Ker se o vprašanju ne moreš pogovarjati s sošolci, se pogovori s starši.

Nato si preberi oba primera 4. naloge. Odloči se za en primer, dodaj nekaj svojih povedi, kako bi se morala zgodba končati **in to prepiši v zvezek** za slovenščino. Napiši naslov:

**Anjina zgodba**

Vzemi si odmor in se malo odpočij. Če je lepo vreme, skoči na dvorišče in dvakrat teči okrog hiše.

Sledi matematika. Kako si včeraj razumel deljenje z ostankom? Upam, da ti je šlo, kajti danes nadaljujemo z deljenjem.

V DZ za matematiko nadaljuj z nalogo 4 in 5.

Da ti malo pomagam.

V škatli je 20 bombonov, napiši to v razpredelnico.

Tam kjer piše število otrok, si številko izmisliš, mora pa biti manjša od 10. Če boš napisal pri številu otrok 8,

vsak dobi 2 bombona in

ostanejo še 4.

Spodaj napiši račun:

20:8=2, ostane 4

Preizkus: pri preizkusu račun prepišeš od zadnje strani naprej,

4+2.8=4+16= 20

Drugi primer z bomboni reši sam.

Nadaljuj še 5. nalogo in izziv.

Pri izzivu moraš poskušati večkrat, katera je tista prava številka, ki ti da pravi rezultat. Dobro poglej števila v oblačku

\_\_ :3+2=8

Ko si to stran uspešno rešil, vzemi zvezek za matematiko in napiši naslov ter prepiši račune.

**Deljenje z ostankom**

9:4=2, ostane 1 preizkus: 1+2.4=9

13:5=2, ostane 3 preizkus: 3+2.5=13

15:4= preizkus:

35:10=

29:4=

65:7=

70:8=

20:9=

32:6=

14:3=

Nasvidenje do jutri.